KOMMISSIONENS FORORDNING (EØF) Nr. 1547/87 af 3. juni 1987 om gennemførelsesbestemmelser til forordning (EØF) nr. 777/87 for så vidt angår interventionsopkøb af smør

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EØF) nr. 773/87 (2), særlig artikel 7a, stk. 1, første afsnit, og stk. 3, og

(1) EFT nr. L 148 af 28. 6. 1968, s. 13.

(2) EFT nr. L 78 af 20. 3. 1987, s. 1.

ud fra følgende betragtninger:

De regler, på grundlag af hvilke interventionsorganernes opkøb af smør kan suspenderes og skal genoptages indtil udgangen af den femte periode på tolv måneder, hvor ordningen med den i artikel 5c i forordning (EØF) nr. 804/68 omhandlede tillægsafgift anvendes, er fastsat i Rådets forordning (EØF) nr. 777/87 af 16. marts 1987 om ændring af interventionsopkøbsordningen for smør og skummetmælkspulver (3);

(3) EFT nr. L 78 af 20. 3. 1987, s. 10.

med hensyn til det tilfælde, at den artikel 1, stk. 1, i forordning (EØF) nr. 777/87 omhandlede betingelse er opfyldt, bør det anføres, i hvilke tilfælde suspensionen af interventionsopkøb af smør kan besluttes, samt fra hvilket tidspunkt en sådan beslutning anvendes, og betingelser for genoptagelse ag interventionsopkøbene bør fastsættes; beslutningen om at iværksætte suspensionen af opkøbene i hele Fællesskabet eller blot i en del af dette bør træffes under hensyntagen til markedssituationen og i Irland desuden under hensyntagen til den særlige betydning, som interventionsorganets smøropkøb har for markedsstabiliteten og aflønningen af mælkeproducenterne i denne medlemsstat;

det er desuden nødvendigt at fastsætte gennemførelsesbestemmelser til denne nye ordning bl.a. med hensyn til begrebet markedspris for smør og konstatering af denne pris på nationalt eller regionalt plan, for så vidt angår Det forenede Kongerige;

for at kunne følge markedssituationen bør det fastsættes, at medlemsstaterne hver uge meddeler Kommissionen de konstaterede priser og de smørmængder, der tilbydes interventionsorganerne;

Forvaltningskomiteen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Når det er konstateret, at den i artikel 1, stk. 1, i forordning (EØF) nr. 777/87 omhandlede betingelse er opfyldt, kan der træffes beslutning om at suspendere de i artikel 6, stk. 1, i forordning (EØF) nr. 804/68 omhandlede smøropkøb i hele Fællesskabet eller, hvis markedssituationen berettiger det, i en del af dette.

I tilfælde af suspension af opkøbene kan interventionsorganet under ingen omstændigheder registrere de i artikel 2, stk. 2, sidste afsnit, i Kommissionens forordning (EØF) nr. 685/69 (4) omhandlede salgstilbud efter udgangen af den uge, hvor den i foregående afsnit omhandlede foranstaltning er blevet vedtaget.

(4) EFT nr. L 90 af 15.4.1969, s. 12.

2. Når det er konstateret, at markedsprisen i to uger i træk i en medlemsstat eller med hensyn til Det forenede Kongerige i et område ligger på 92 % interventionsprisen eller derunder eller i tilfælde af anvendelse af artikel 1, stk. 4, andet afsnit, i forordning (EØF) nr. 777/87 ligger på 90 % af denne pris eller derunder, genoptager Kommissionen de i artikel 6, stk. 1, i forordning (EØF) nr. 804/68 omhandlede opkøb i den pågældende medlemsstat eller i det pågældende område.

I tilfælde af genoptagelse af opkøbene kan interventionsorganet under ingen omstændigheder registrere de i artikel 2, stk. 2, sidste afsnit, i forordning (EØF) nr. 685/69 omhandlede salgstilbud inden mandagen efter den uge, hvor den i foregående afsnit omhandlede foranstaltning er blevet vedtaget.

3. Når det er konstateret, at markedsprisen i to uger i træk i en medlemsstat eller med hensyn til Det forenede Kongerige i et område ligger over 92 % af interventionsprisen eller i tilfælde af anvendelse af artikel 1, stk. 4, andet afsnit, i forordning (EØF) nr. 777/87 ligger over 90 % af denne pris, kan det besluttes at suspendere de i artikel 6, stk. 1, i forordning (EØF) nr. 804/68 omhandlede opkøb i den pågældende medlemsstat eller i det pågældende område.

I tilfælde af suspension af opkøbene kan interventionsorganet under ingen omstændigheder registrere de i artikel 2, stk. 2, sidste afsnit, i forordning (EØF) nr. 685/69 omhandlede salgstilbud efter udgangen af den uge, hvor den i foregående afsnit omhandlede foranstaltning er blevet vedtaget.

Artikel 2

De i artikel 1, stk. 4, i forordning (EØF) nr. 777/87 omhandlede markedspriser for smør er priserne ab virksomhed, betaling inden for 21 dage, uden hensyntagen til nationale afgifter:

- på frisk smør, som svarer til definitionen og klassifikationen i artikel 1, stk. 3, i Rådets forordning (EØF) nr. 985/68 (1), emballeret i pakninger på mindst 25 kg netto;

(1) EFT nr. L 169 af 18.7.1968, s. 1.

- forhøjet med et fast beløb på 2 ECU/100 kg for at tage hensyn til de transportomkostninger, der er nødvendige for at levere smørret til et kølelager.

Artikel 3

Ved anvendelse af denne forordning:

- anses den belgisk-luxembourgske økonomiske union for én medlemsstat, og

- Det forenede Kongeriges territorium niveau to områder, Storbritannien og Nordirland.

Artikel 4

1. Markedsprisen på nationalt plan eller med hensyn til Det forenede Kongerige på regionalt plan konstateres på følgende måde:

a) priserne konstateres hver uge enten af priskomiteer eller ved deres registrering på repræsentative markeder;

b) den ugentlige priskonstatering vedrører de i artikel 2 definerede priser, der er registreret i den foregående uge;

c) priserne udtrykkes i national valuta pr. 100 kg.

Medlemsstaterne fastsætter:

- sammensætningen af priskomiteerne, således at der sikres lige deltagelse til købere og sælgere, der foretager transaktioner, der vedrører en betydelig smørmængde, eller i givet fald ordningen for registrering af priserne på de repræsentative markeder;

- de nødvendige foranstaltninger for at kontrollere de oplysninger, på grundlag af hvilke priserne konstateres.

2. Hver torsdag konstaterer Kommissionen markedsprisens niveau, i hver medlemsstat eller med hensyn til Det forenede Kongerige i hvert område i forhold til den interventionspris, der gælder i den pågældende medlemsstat.

Artikel 5

Medlemsstaterne meddeler Kommissionen senest hver onsdag inden kl. 12.00:

- de priser der er blevet konstateret i overensstemmelse med artikel 4, stk. 1;

- de smørmængder, der har været omfattet af et salgstilbud, der er registreret i overensstemmelse med artikel 2, stk. 2, sidste afsnit, i forordning (EØF) nr. 685/69.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juni 1987.

På Kommissionens vegne

Frans ANDRIESSEN

Næstformand